
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm alăturat raportul la proiectul de Lege pentru acceptarea unor amendamente la Statutul Agenţiei Internaţionale pentru Energie Atomică (AIEA) adoptate la a 43-a sesiune a Conferinţei Generale a acesteia la 1 octombrie 1999.



La întocmirea raportului comisia a avut în vedere următoarele avize:



- Comisia pentru politică externă;



- Comisia juridică, de disciplină şi imunităţi;


- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

Expert,

Dr. Maria Cristina Bălănescu

RAPORT

la proiectul de Lege pentru acceptarea unor amendamente la Statutul Agenţiei Internaţionale pentru Energie Atomică (AIEA) adoptate la a 43-a sesiune a Conferinţei Generale  a acesteia la 1 octombrie 1999 



Cu adresa nr.450 din 18 septembrie 2000, în conformitate cu prevederile art.86 din Regulamentul Camerei Deputaţilor, Preşedintele Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de Lege pentru acceptarea unor amendamente la Statutul Agenţiei Internaţionale pentru Energie Atomică (AIEA) adoptate la a 43-a sesiune a Conferinţei Generale a acesteia la 1 octombrie 1999.



În urma examinării proiectului sus-menţionat, în şedinţa din 10.01.2001, comisia a hotărât să propună plenului Camerei Deputaţilor adoptarea proiectului de Lege pentru acceptarea unor amendamente la Statutul Agenţiei Internaţionale pentru Energie Atomică (AIEA) adoptate la a 43-a sesiune a Conferinţei Generale a acesteia la 1 octombrie 1999, în forma adoptată de Senat.



Prin obiectul său de reglementare proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Dr. Maria Cristina Bălănescu

